# 2026

|  |  |
| --- | --- |
| **Vuosisadat** | 1800-luku · 1900-luku · 2000-luku · 2100-luku · 2200-luku |
| **Vuosikymmenet** |

---

1990-luku · 2000-luku · 2010-luku · 2020-luku · 2030-luku · 2040-luku |
| 2050-luku · 2060-luku · 2070-luku · 2080-luku · 2090-luku · 2100-luku

---

 |
| **Vuodet** | 1990 · 1991 · 1992 · 1993 · 1994 · 1995 · 1996 · 1997 · 1998 · 1999 |
| 2000 · 2001 · 2002 · 2003 · 2004 · 2005 · 2006 · 2007 · 2008 · 2009 |
| 2010 · 2011 · 2012 · 2013 · 2014 · 2015 · 2016 · 2017 · 2018 · 2019 |
| 2020 · 2021 · 2022 · 2023 · 2024 · 2025 · 2026 · 2027 · 2028 · 2029 |
| 2030 · 2031 · 2032 · 2033 · 2034 · 2035 · 2036 · 2037 · 2038 · 2039 |
| 2040 · 2041 · 2042 · 2043 · 2044 · 2045 · 2046 · 2047 · 2048 · 2049 |
| 2050 · 2051 · 2052 · 2053 · 2054 · 2055 · 2056 · 2057 · 2058 · 2059 |
| 2060 · 2061 · 2062 · 2063 · 2064 · 2065 · 2066 · 2067 · 2068 · 2069 |
| 2070 · 2071 · 2072 · 2073 · 2074 · 2075 · 2076 · 2077 · 2078 · 2079 |
| 2080 · 2081 · 2082 · 2083 · 2084 · 2085 · 2086 · 2087 · 2088 · 2089 |
| 2090 · 2091 · 2092 · 2093 · 2094 · 2095 · 2096 · 2097 · 2098 · 2099 |
| 2100 · 2101 · 2102 · 2103 · 2104 · 2105 · 2106 · 2107 · 2108 · 2109 |

**2026** (**MMXXVI**) on nykyinen kuluva normaalivuosi (ei karkausvuosi), joka alkoi torstaista.

## Tapahtumia

### Tammikuu

* 1. tammikuuta – Viro kielsi turkistarhauksen.
* 1. tammikuuta – Bulgaria otti käyttöön euron.
* 1. tammikuuta – Oulu ja Slovakian Trenčín aloittivat Euroopan kulttuuripääkaupunkeina.
* 1. tammikuuta – Sveitsissä tapahtuneessa Crans-Montanan yökerhopalossa sai surmansa 41 ihmistä ja toistasataa loukkaantui.
* 3. tammikuuta – Yhdysvallat iski Venezuelaan. Venezuelan presidentti Nicolás Maduro ja hänen vaimonsa vangittiin ja poistettiin maasta.
* 7. tammikuuta – Yhdysvaltain maahanmuutto- ja tulliviraston virkailija ampui Minneapolisissa ulkopuolisena tarkkailijana toimineen naisen, mikä johti suuriin mielenosoituksiin.
* 9. tammikuuta – Euroopan unionin neuvosto eli EU:n jäsenvaltiot hyväksyivät vapaakauppasopimuksen Mercosur-maiden kanssa. Vastaan äänesti neljä maata, muun muassa suuri maataloustuottaja Ranska.
* 11. tammikuuta – Beninissä järjestettiin parlamenttivaalit. Korkean äänikynnyksen vuoksi oppositio ei saanut läpi yhtään ehdokasta.
* 14. tammikuuta – Tanskan ja Grönlannin ulkoministerit tapasivat Yhdysvaltain ulkoministerin ja varapresidentin Valkoisessa talossa keskustellakseen presidentti Trumpin vaatimuksista saada Grönlanti osaksi Yhdysvaltoja.
* 15. tammikuuta – Ugandassa järjestettiin yleisvaalit. Vuodesta 1986 hallinnut presidentti Yoweri Museveni valittiin seitsemännelle kaudelle.
* 16. tammikuuta – Etelä-Korean entinen presidentti Yoon Suk-yeol tuomittiin viideksi vuodeksi vankilaan oikeuden estämisestä. Helmikuussa hänet tuomittiin elinkautiseen vankeuteen kapinasta.
* 18. tammikuuta – Ainakin 39 ihmistä kuoli kahden luotijunan törmäyksessä Espanjan Córdobassa.
* 21. tammikuuta – Etelä-Korean entinen pääministeri Han Duck-soo tuomittiin 23 vuodeksi vankilaan osallisuudestaan joulukuun 2024 vallankaappausyritykseen.
* 21. tammikuuta – Euroopan parlamentti äänesti niukalla enemmistöllä, että Euroopan unionin (EU) ja Mercosur-maiden välinen vapaakauppasopimus viedään EU-tuomioistuimen käsittelyyn. Huolena oli muun muassa sopimuksen yhteensopivuus EU-oikeuden kanssa ja sen vaikutukset EU:n ympäristösäätelyn.
* 23. tammikuuta – Bulgarian presidentti Rumen Radev erosi ja hänen tilalleen nousi varapresidentti Ilijana Jotova, josta tuli maan ensimmäinen naispuolinen presidentti.
* 24. tammikuuta – Yhdysvaltain rajavartiolaitoksen virkailija ampui miehen kuoliaaksi Minneapolisissa. Kyseessä oli jo toinen tapaus kuukauden sisään, jossa ihminen kuoli Minneapolisissa liittovaltion viranomaisten luoteihin.
* 27. tammikuuta – Oikeistokonservatiivinen Nasry Asfura vannoi virkavalansa Hondurasin presidenttinä.
* 27. tammikuuta – Euroopan unioni ja Intia sopivat vapaakauppasopimuksen, jota on neuvoteltu vuodesta 2007.
* 28. tammikuuta – Sarah Mullally valittiin Canterburyn arkkipiispaksi eli Englannin kirkon johtajaksi. Hänestä tuli maaliskuussa virkaan astuessaan ensimmäinen nainen kyseisessä virassa.

### Helmikuu

* 1. helmikuuta – Costa Ricassa järjestettiin presidentin- ja parlamenttivaalit. Presidentiksi valittiin oikeistolainen Laura Fernández Delgado.
* 2. helmikuuta – Marokon Ksar el-Kebirin alueella kymmeniätuhansia ihmisiä evakuoitiin tulvien takia.
* 4. helmikuuta – Yhdysvaltalainen *The Washington Post* ilmoitti irtisanovansa noin kolmanneksen toimittajistaan ja lakkauttavansa muun muassa urheiluosaston ja kirjallisuusosion.
* 5. helmikuuta – Yhdysvaltojen ja Venäjän välinen Uusi START -ydinaseriisuntasopimus vanheni.
* 6. helmikuuta – Milanossa avattiin talviolympialaiset.
* 8. helmikuuta – Japanissa järjestettiin ennenaikaiset parlamenttivaalit. Pääministeri Sanae Takaichin johtama Liberaalidemokraattinen puolue sai murskavoiton.
* 8. helmikuuta – Thaimaassa järjestettiin ennenaikaiset parlamenttivaalit, jotka voitti istuvan pääministerin Anutin Charnvirakulin konservatiivinen Thaimaan ylpeys -puolue.
* 9. helmikuuta – Hongkongilainen demokratia-aktivisti Jimmy Lai tuomittiin 20 vuoden vankeuteen.
* 10. helmikuuta – Kanadan Tumbler Ridgessä joukkoampuja tappoi kahdeksan koululaista sekä äitinsä ja pikkuveljensä. Lopuksi hän surmasi itsensä. Ampujalla oli mielenterveysongelmia.
* 10. helmikuuta – Suomessa vuoden alussa alkanut suden kiintiömetsästys päättyi. Sadan kaadon kiintiöstä käytettiin 82. Aiemmin susi oli rauhoitettu ympäri vuoden.
* 10. helmikuuta – Sykloni Gezani rantautui Madagaskarille ja aiheutti huomattavia vahinkoja.
* 11. helmikuuta – Barbadoksella järjestettiin parlamenttivaalit. Kaksi kautta vallassa ollut Mia Mottleyn johtama työväenpuolue voitti kaikki paikat.
* 12. helmikuuta – Bangladeshissa järjestettiin ensimmäiset parlamenttivaalit vuoden 2024 vallankumouksen jälkeen. Nationalistipuolue BNP sai yli kahden kolmasosan enemmistön.
* 17. helmikuuta – Perun kongressi erotti presidentti José Jerín, jonka epäiltiin käyttäneen virka-asemaansa väärin. Hän oli ollut virassa vain neljä kuukautta.
* 18. helmikuuta – Perun uudeksi väliaikaiseksi presidentiksi valittiin José María Balcázar.
* 19. helmikuuta – Andrew Mountbatten-Windsor pidätettiin epäiltynä virka-aseman väärinkäytöstä. Edellinen pidätetty Britannian kuningasperheen jäsen oli Kaarle I 1600-luvulla.
* 19. helmikuuta – Turun tuomiokirkkoon haudatun Ruotsin kuningattaren Kaarina Maununtyttären sarkofagista löytyi kultasormus, joka on ainoa varmuudella hänelle kuulunut nykypäivään säilynyt esine.
* 20. helmikuuta – Yhdysvaltain korkein oikeus päätti äänin 6–3, että presidentti Donald Trumpilla ei ollut valtuuksia määrätä mielivaltaisia kokonaisia maita koskevia tuontitulleja. Niillä ehdittiin kerätä liittovaltion kassaan yli 130 miljardia dollaria.
* 22. helmikuuta – Cortina d’Ampezzossa vietettiin talviolympialaisten päättäjäisiä.
* 22. helmikuuta – Kommunistisen puolueen hallitsemassa Laosissa järjestettiin parlamenttivaalit.
* 22. helmikuuta – Suomi oli ollut itsenäinen valtio yhtä kauan kuin se oli vuosina 1809–1917 osa Venäjän keisarikuntaa, 39 526 vuorokautta.
* 23. helmikuuta – Alankomaiden pääministerinä vähemmistöhallituksen johdossa aloitti sosiaaliliberaalin Demokraatit 66 -puolueen Rob Jetten.
* 26. helmikuuta – Vastaamon tietomurron tekijä Aleksanteri Kivimäki tuomittiin Helsingin hovioikeudessa kuuden vuoden ja yhdentoista kuukauden vankeuteen. Käytännössä hänelle jäi jäljelle vankilatuomiota viidestä kuukaudesta vajaaseen vuoteen.
* 26. helmikuuta – Pakistan julisti sodan Afganistanille ja pommitti sen pääkaupunkia Kabulia. Maat ovat syyttäneet toisiaan ääriryhmien tukemisesta.
* 27. helmikuuta – Eläkkeelle jäänyt Yhdysvaltain ilmavoimien kenraalimajuri Neil McCasland katosi kotoaan New Mexicossa. Tapaus on omaksuttu osaksi laajempaa kadonneet tieteilijät -salaliittoteoriaa.
* 28. helmikuuta – Yhdysvallat ja Israel aloittivat iskut Iraniin. Iskuissa on kuollut muun muassa Iranin korkein johtaja Ali Khamenei. Iran teki kostoiskuja.

### Maaliskuu

* 5. maaliskuuta – Nepalissa järjestettiin parlamenttivaalit. Vaalit voitti entisen rap-artistin Balendra Shahin johtama Kansallinen itsenäisyyspuolue.
* 9. maaliskuuta – António José Seguro astui Portugalin presidentin virkaan.
* 15. maaliskuuta – Kongon tasavallassa järjestettiin presidentinvaalit. Vuosikymmeniä vallassa ollut Denis Sassou Nguesso sai virallisten alustavien tulosten mukaan lähes 95 prosenttia äänistä.
* 16. maaliskuuta – Jopa 400 ihmistä sai surmansa sairaalaan kohdistuneessa ilmaiskussa Afganistanin Kabulissa. Pakistan väitti räjähdyksen johtuneen alueella säilytetyistä ammusvarastoista.
* 20. maaliskuuta – Etelä-Korean Daejeonissa neljätoista ihmistä kuoli autonosia valmistavan tehtaan tulipalossa.
* 22. maaliskuuta – Sloveniassa järjestettiin parlamenttivaalit. Istuvan pääministerin Robert Golobin Vapausliike säilyi niukasti suurimpana puolueena, mutta lopulta toukokuussa pääministeriksi nousi Janez Janša.
* 22. maaliskuuta – Ranskassa järjestettiin kunnallisvaalien toinen kierros. Pariisin pormestariksi valittiin vasemmistolainen Emmanuel Grégoire.
* 23. maaliskuuta – Italiassa Giorgia Melonin ajama oikeusjärjestelmäuudistus kaatui kansanäänestyksessä 54 prosentin vastustettua sitä.
* 23.–26. maaliskuuta – Ukraina teki lennokki-iskuja Koiviston ja Laukaansuun öljysatamiin. Ne aiheuttivat merkittävää häiriötä Venäjän öljyviennille.
* 24. maaliskuuta – Tanskassa järjestettiin kansankäräjävaalit. Mette Frederiksenin johtamat sosiaalidemokraatit saivat huonoimman tuloksensa yli sataan vuoteen.
* 24. maaliskuuta – Euroopan unioni ja Australia solmivat vapaakauppasopimuksen, jota oli neuvoteltu kahdeksan vuotta. Keskeisessä asemassa olivat Australian kriittiset mineraalit.
* 26. maaliskuuta – Kansanedustaja Päivi Räsänen tuomittiin korkeimmassa oikeudessa sakkoihin kiihottamisesta kansanryhmää vastaan. Hän oli väittänyt homoseksuaalisuutta psykoseksuaalisen kehityksen häiriöksi.
* 29. maaliskuuta – Suomen droonialueloukkaukset 2026: Kaksi miehittämätöntä lennokkia putosi Kouvolan ja Luumäen kuntien alueille. Ainakin toinen niistä tunnistettiin ukrainalaiseksi.
* 30. maaliskuuta – Israelin parlamentti Knesset hyväksyi lain, joka sallii kuolemanrangaistuksen terrorismista tuomituille palestiinalaisille. Monet ihmisoikeusjärjestöt ja ulkomaat ovat arvostelleet lakia syrjiväksi.
* 31. maaliskuuta – Mongolian uudeksi pääministeriksi valittiin Njam-Osoryn Utšral. Hän on kolmas henkilö virassa alle vuoden sisällä.

### Huhtikuu

* 1. huhtikuuta – Nasa laukaisi miehitetyn Artemis II -lennon, joka kiersi Kuun ympäri.
* 7. huhtikuuta – Paperinvalmistaja Kimberly-Clarkin varastohalli Ontariossa Kaliforniassa tuhoutui tuhopoltossa, joka aiheutti yli 600 miljoonan dollarin vahingot. Tuhopoltosta pidätetty Chamel Abdulkarim vertasi itseään Luigi Mangioneen ja paheksui sosiaalisessa mediassa osakkeenomistajia ja työntekijöiden huonoa kohtelua.
* 10. huhtikuuta – Vuodesta 1999 hallinnut Ismail Omar Guelleh valittiin kuudennelle kaudelleen Djiboutin presidenttinä. Virallisten tulosten mukaan hän sai 97,8 prosenttia äänistä. Suurin osa oppositiosta boikotoi vaaleja.
* 12. huhtikuuta – Perussa järjestettiin yleisvaalit. Presidentinvaalien tulos ei selvinnyt vielä ensimmäisellä kierroksella.
* 12. huhtikuuta – Unkarissa järjestettiin parlamenttivaalit. Péter Magyarin johtama Tisza-puolue sai murskavoiton ja päätti Viktor Orbánin 16 vuotta kestäneen valtakauden.
* 12. huhtikuuta – Beninissä järjestettiin presidentinvaalit. Ne voitti istuvan presidentin suojatti Romuald Wadagni.
* 13. huhtikuuta – Ranskalaisen sementtivalmistaja Lafargen entinen toimitusjohtaja Bruno Lafont tuomittiin kuudeksi vuodeksi vankeuteen ja yritykselle määrättiin yli miljoonan euron sakot, koska se oli maksanut suojelurahaa Islamilaiselle valtiolle Syyrian sisällissodan aikana ylläpitääkseen tehdastaan Pohjois-Syyriassa.
* 18. huhtikuuta – Helsingin Kruunuvuorensilta, Suomen pisin silta, avattiin pyöräilyn ja jalankulun käyttöön.
* 19. huhtikuuta – Bulgariassa järjestettiin parlamenttivaalit, jotka voitti entisen presidentin, Venäjä-mielisenä pidetyn Rumen Radevin perustama Edistyksellinen Bulgaria -puolue.
* 22. huhtikuuta – Entinen Moldovan parlamentin varapuhemies Vladimir Plahotniuc tuomittiin 19 vuoden vankeuteen petoksesta. Hän oli käyttänyt Moldovan suurimmasta pankista varastettuja varoja henkilökohtaisiin hankintoihin ja sijoituksiin.
* 22. huhtikuuta – Yhdistyneessä kuningaskunnassa hyväksyttiin laki, joka kieltää tupakkatuotteiden myynnin vuonna 2009 ja sen jälkeen syntyneille.
* 25. huhtikuuta – Malissa jihadistit ja tuaregikapinalliset tekivät iskuja sotilasjunttaa vastaan useissa kaupungeissa ja häätivät venäläiset palkkasotilasjoukot Kidalista.
* 25. huhtikuuta – Valkoisen talon kirjeenvaihtajien illallisen ampuminen: Ampuja yritti tunkeutua Donald Trumpin isännöimille kirjeenvaihtajaillallisille Washingtonissa tavoitteenaan murhata presidentti ja muita hallinnon edustajia. Salainen palvelu onnistui pysäyttämään miehen.
* 26. huhtikuuta – Kenialainen Sabastian Sawe juoksi Lontoossa maailman ensimmäisenä ihmisenä virallisen maratonin alle kahdessa tunnissa. Myös toiseksi tullut Yomif Kejelcha alitti kahden tunnin rajan.
* 29. huhtikuuta – Varsinais-Suomen käräjäoikeus hylkäsi Anneli Auerin ja hänen entisen miesystävänsä Jens Ihlen seksuaalirikossyytteet, joista heidät oli aiemmin tuomittu ja joista he olivat jo suorittaneet vankeusrangaistuksen.
* 30. huhtikuuta – Antigua ja Barbudalla järjestettiin parlamenttivaalit, jotka voitti jo vuodesta 2014 vallassa ollut oikeistolainen Työväenpuolue.
* 30. huhtikuuta – Toimittajat ilman rajoja -järjestön vuosittaisessa raportissa lehdistönvapauden tila arvioitiin ensimmäistä kertaa vaikeaksi tai erittäin vaikeaksi yli puolessa maailman maista. Vapain lehdistö oli Norjassa.

### Toukokuu

* 1. toukokuuta – Tampereella järjestetyssä äärioikeiston vappumarssissa pahoinpideltiin vastamielenosoittajia.
* 1. toukokuuta – Yhdistyneet arabiemiirikunnat erosi Opecista.
* 4. toukokuuta – Atlantin ylittäneellä MV *Hondius* -aluksella puhkesi hantavirusepidemia.
* 7. toukokuuta – Englannin paikallisvaaleissa perinteiset valtapuolueet työväenpuolue ja konservatiivit kärsivät merkittäviä tappioita. Vaalivoittajaksi nousi reformipuolue, myös liberaalidemokraatit ja vihreät kasvattivat suosiotaan.
* 7. toukokuuta – Salomoninsaarilla pääministeri Jeremiah Manele sai parlamentilta epäluottamuslauseen.
* 12. toukokuuta – Bahamalla järjestettiin parlamenttivaalit, jotka voitti alustavien tulosten mukaan istuvan pääministerin Philip Davisin johtama Edistyksellinen liberaalipuolue.
* 12. toukokuuta – Georgian ortodoksisen kirkon uutena patriarkkana aloitti Šio III.
* 14. toukokuuta – Latvian pääministeri Evika Siliņa ilmoitti eroavansa tehtävästään menetettyään yhden hallituskoalitioon kuuluneen puolueen luottamuksen. Hallituskriisin taustalla olivat Latviaan harhautuneet ukrainalaiset droonit.
* 14. toukokuuta – Venäjän asevoimat iskivät Kiovaan risteilyohjuksilla. 24 ihmistä sai surmansa ja ainakin 48 loukkaantui.
* 15. toukokuuta – Salomoninsaarten uudeksi pääministeriksi valittiin Matthew Wale.
* 15.–31. toukokuuta – Jääkiekon maailmanmestaruuskilpailut 2026 järjestettiin Sveitsissä Zürichissä ja Fribourgissa. Suomi voitti kultaa ja isäntämaa Sveitsi hopeaa. Norja voitti pronssia, mikä on Norjan ensimmäinen jääkiekon MM-mitali.
* 17. toukokuuta – Bulgaria voitti Wienissä järjestetyn Eurovision laulukilpailun Daran esittämällä kappaleella ”Bangaranga”.
* 17. toukokuuta – Kap Verdellä järjestettiin parlamenttivaalit, jotka voitti Francisco Carvalhon johtama Afrikkalainen itsenäisyyspuolue (PAICV).
* 17. toukokuuta – Maailman terveysjärjestö varoitti, että Kongon demokraattisen tasavallan itäosassa puhjennut ebolaepidemia uhkaa levitä naapurimaihin.
* 18. toukokuuta – Turun kaupunginvaltuusto päätti äänin 36–31 rakennuttaa kaupunkiin raitiotien.
* 21. toukokuuta – Yhdistyneet kansakunnat ilmaisi huolensa Afganistania hallitsevan Talibanin säätämistä laeista, jotka sallivat lapsiavioliitot ja tekevät naisille lähes mahdottomaksi hakea avioeroa.
* 22. toukokuuta – Senegalin presidentti Bassirou Diomaye Faye erotti pääministeri Ousmane Sonkon muun muassa Kansainvälisen valuuttarahaston kanssa käytäviin neuvotteluihin liittyvien erimielisyyksien vuoksi.
* 22. toukokuuta – Kiinassa Shanxin maakunnassa tapahtuneessa hiilikaivoksen räjähdyksessä kuoli ainakin 82 ihmistä ja toistasataa loukkaantui. Se oli maan vakavin kaivosonnettomuus yli viiteentoista vuoteen.
* 24. toukokuuta – Kyproksella järjestettiin parlamenttivaalit, joissa perinteiset valtapuolueet DISY ja AKEL säilyivät suurimpina, mutta äärioikeisto ja eliitinvastaiset puolueet lisäsivät kannatustaan.
* 27. toukokuuta – Norja ja Ranska solmivat kahdenvälisen puolustussopimuksen. Se sisältää tiiviimpää yhteistyötä muun muassa puolustusteollisuudessa, meriliikenteen turvaamisessa ja kyberturvallisuudessa. Norja ei kuitenkaan aio tavoitella maaperälleen ydinaseita rauhan aikana.
* 28. toukokuuta – Latvian uudeksi pääministeriksi valittiin keskustaoikeistolainen Andris Kulbergs.
* 29. toukokuuta – Suomessa astui voimaan laki, joka kieltää yöllä ajamisen ikäpoikkeusluvalla henkilöautoajokortin suorittaneilta 17-vuotiailta klo 00.00–05.00 välisenä aikana.
* 29. toukokuuta – Ghanan parlamentti kriminalisoi homoseksuaalisuuden. Homoseksuaalisista teoista voi saada kolmen vuoden vankeustuomion ja homoseksuaalisuuden ”edistämisestä” jopa viiden. Kansalaisilla on myös vankeustuomion uhalla velvollisuus ilmiantaa homoseksuaaleja.
* 29. toukokuuta – Miehittämätön lennokki osui asuinkerrostaloon Romanian Galațissa. Maan puolustusministeriön mukaan drooni oli venäläinen.
* 29.–30. toukokuuta – Kööpenhaminassa järjestettiin kuudennet kuudennet yleisurheilun Pohjoismaiden-mestaruuskilpailut.
* 31. toukokuuta – Kolumbian presidentinvaalien ensimmäinen kierros.
* 31. toukokuuta – Robert Abelan johtama työväenpuolue sai neljännen peräkkäisen voiton Maltan parlamenttivaaleissa.
* 31. toukokuuta – Guineassa järjestettiin parlamenttivaalit.

### Kesäkuu

* 1. kesäkuuta – Tanskan sosiaalidemokraattien puheenjohtaja Mette Frederiksen ilmoitti muodostavansa maahan uuden keskustavasemmistolaisen hallituksen. Mette Frederiksenin III hallitus astui virkaan kaksi päivää myöhemmin.
* 1. kesäkuuta – Etiopiassa järjestettiin parlamenttivaalit.
* 7. kesäkuuta – Kosovossa järjestettiin kolmannet parlamenttivaalit reilun vuoden aikana. Ennenaikaiset vaalit julistettiin, koska parlamentti ei kyennyt valitsemaan presidenttiä huhtikuussa. Alustavien tulosten mukaan pääministeri Albin Kurtin Vetëvendosje oli saamassa eniten paikkoja mutta menettämässä enemmistönsä.
* 7. kesäkuuta – Perun presidentinvaalien toisella kierroksella Keiko Fujimori ja Roberto Sánchez saivat lähes yhtä paljon ääniä. Lopullisten tulosten valmistuminen voi kestää viikkoja, mutta Fujimorin voitto vaikutti todennäköiseltä.
* 7. kesäkuuta – Armenian parlamenttivaalit voitti istuvan länsimielisen pääministerin Nikol Pašinjanin johtama Kansallinen sopimus.
* 8. kesäkuuta – Afrikan parhaaksi valittu jalkapalloerotuomari Omar Artan, jonka oli tarkoitus osallistua Pohjois-Amerikassa pelattaviin maailmanmestaruuskilpailuihin, käännytettiin Yhdysvaltain rajalla Donald Trumpin hallinnon asettaman somalialaisten maahantulokiellon takia.
* 12. kesäkuuta – Elon Muskin avaruusteknologiayhtiö SpaceX listautui pörssiin ja hänestä tuli uutistoimisto Bloombergin mukaan maailman ensimmäinen biljonääri.
* 14. kesäkuuta – Sveitsissä järjestettiin kansanäänestys siitä, pitääkö maan väkiluku rajoittaa enintään kymmeneen miljoonaan vuoteen 2050 mennessä. Alustavien tulosten mukaan ei-äänet voittivat 56,6 prosentin osuudella.
* 15. kesäkuuta – Norjan kruununprinsessa Mette-Maritin poika Marius Borg Høiby tuomittiin neljän vuoden vankeuteen muun muassa kahdesta raiskauksesta.
* 15. kesäkuuta – Unescon maailmanperintöluetteloon kuuluvan Kiovan luolaluostarin katedraali syttyi tuleen Venäjän ohjusiskun seurauksena.
* 17. kesäkuuta – Euroopan unionin parlamentti hyväksyi lain, joka mahdollistaa turvapaikanhakijoiden palautuskeskusten perustamisen unionin ulkopuolelle ja antaa viranomaisille lisää valtuuksia paperittomien ihmisten pidättämiseksi.
* 18. kesäkuuta – Sherwoodin metsässä kasvava kuuluisa tammi Major Oak todettiin kuolleeksi.
* 20. kesäkuuta – Bolivian presidentti Rodrigo Paz Pereira julisti maahan poikkeustilan viikkoja jatkuneiden levottomuuksien tukahduttamiseksi. Pazin talousuudistuksia vastustaneet mielenosoittajat olivat tiesulkujen avulla halvaannuttaneet maan talouden.
* 21. kesäkuuta – Kolumbian presidentinvaalien toinen kierros. Alustavien tulosten mukaan laitaoikeistolainen Abelardo de la Espriella oli saamassa niukan voiton.
* 22. kesäkuuta – Yhdistyneen kuningaskunnan pääministeri Keir Starmer ilmoitti eroavansa pääministerin ja työväenpuolueen johtajan tehtävästä. Monet työväenpuolueen edustajat olivat vaatineet Starmerin eroa toukokuun paikallisvaalien jälkeen, joissa puolue oli pärjännyt heikosti.
* 23. kesäkuuta – Ranskan ilmatieteen laitos kertoi päivän olleen maassa kuumin koko vuonna 1947 aloitetun mittaushistorian aikana. Hellaalto koetteli myös muun muassa Belgiaa, Isoa-Britanniaa, Espanjaa ja Italiaa.
* 24. kesäkuuta – Venezuelan rannikkolla tapahtui kaksi voimakasta maanjäristystä, joissa kuoli mahdollisesti tuhansia ihmisiä.
* 25. kesäkuuta – Kanadan yleisradioyhtiö CBC hyväksyttiin Euroopan yleisradiounionin täysjäseneksi. Se antaa Kanadalle mahdollisuuden osallistua jatkossa Eurovision laulukilpailuun.
* 29. kesäkuuta – Hailuodon kiinteä yhteys avattiin liikenteelle ja samalla lauttaliikenne päättyi Hailuodon ja Oulunsalon välillä.
* 30. kesäkuuta – Elisa lakkautti viimeisenä operaattorina Suomessa lankapuhelinliittymät.

## Ennustettuja ja suunniteltuja tapahtumia

### Kesäkuu

* 11. kesäkuuta – 19. heinäkuuta – Jalkapallon maailmanmestaruuskilpailut järjestetään Kanadassa, Meksikossa ja Yhdysvalloissa.

### Heinäkuu

* 4. heinäkuuta – Yhdysvaltain itsenäisyysjulistuksesta tulee kuluneeksi 250 vuotta.

### Elokuu

* 8. elokuuta – Eppu Normaali pitää päätöskonsertin Tampereen Ratinan stadionilla.
* 12. elokuuta – Täydellinen auringonpimennys näkyy Pohjois-Amerikassa ja Euroopassa.
* 14. elokuuta – Suomen itsenäistymisestä (6. joulukuuta 1917) tulee kuluneeksi yhtä pitkä aika kuin Suomen autonomian saamisesta (Porvoon valtiopäivillä 29. maaliskuuta 1809) Suomen itsenäistymiseen (Venäjän vallan aika).
* 24. elokuuta – Anders Behring Breivikillä on teoriassa mahdollisuus päästä ehdonalaiseen vapauteen.
* 29. elokuuta – Islannissa pidetään kansanäänestys Euroopan unionin jäsenyysneuvottelujen jatkamisesta.

### Syyskuu

* 5. syyskuuta – Yleisradion 100-vuotisjuhlat järjestetään Helsinki-hallissa.

### Lokakuu

### Marraskuu

* 13. marraskuuta – Voyager 1 on yhden valopäivän etäisyydellä Maasta.

### Joulukuu

### Tuntematon päivämäärä

* Ensimmäiset Suomen tilaamat F-35 -hävittäjälentokoneet on tarkoitus sijoittaa Lapin lennostoon Rovaniemelle.

## Tapahtumia aiheittain

### Elokuvat

*Pääartikkeli: Elokuvavuosi 2026*
### Kirjallisuus

*Pääartikkeli: Kirjallisuusvuosi 2026*
### Musiikki

*Pääartikkeli: Musiikkivuosi 2026*
### Urheilu

*Pääartikkeli: Urheiluvuosi 2026*
### Videopelit

*Pääartikkeli: Videopelivuosi 2026*
## Kuolleita

*Pääartikkeli: Luettelo vuonna 2026 kuolleista henkilöistä*
## Vuosi 2026 fiktiossa

* Fritz Langin ohjaama vuoden 1927 saksalainen mykkäelokuva *Metropolis* sijoittuu vuoteen 2026. Elokuva sijoittuu futuristiseen dystopiaan ja se heijastaa aikansa poliittista kapitalismin ja kommunismin vastakkainasettelua.
* Risto Isomäen vuonna 2005 julkaistun ekologisen trillerin *Sarasvatin hiekkaa* epilogi sijoittuu vuoteen 2026.

## Lähteet